‫- משרד השריף של מחוז לוס אנג'לס -‬
‫- הוא משרד השריף הגדול ביותר בארה"ב, -‬
‫- ומשרת את המחוז המאוכלס ביותר בה. -‬
‫- הבלשים בו חוקרים‬ ‫את מקרי הרצח האכזריים והמסובכים ביותר. -‬
‫- אלה סיפוריהם. -‬
‫- 16 במרץ, 1988 -‬
‫התקשרו אליי מהמשרד של אבא שלי.‬
‫אמרו לי, "משהו קורה בבראדבורי,‬ ‫אבל אנחנו לא יודעים מה".‬
‫- העיר בראדבורי -‬
‫נכנסתי מיד למכונית ונסעתי לשם.‬
‫שוטר עצר אותי.‬
‫הוא שאל, "מי אתה?‬ ‫אנחנו לא נותנים לאף אחד להיכנס".‬
‫אמרתי, "אני דני תומפסון, בנו של מיקי".‬
‫ראיתי בעיניים שלו שהוא יודע מה קרה.‬
‫וחשבתי, "פאק".‬
‫לא האמנתי.‬
‫זה היה אבא שלי.‬ ‫אי אפשר להרוג אותו. הוא בלתי פגיע.‬
‫נהג המרוצים מיקי תומפסון ואשתו נרצחו‬ ‫בחניית ביתם בפרבר יוקרתי של אל-איי.‬
‫גברת תומפסון ומר תומפסון נורו‬ ‫מספר פעמים בפלג גופם העליון.‬
‫רוצח ארב לזוג תומפסון‬ ‫בכביש הגישה לביתם בבראדבורי.‬
‫לדברי המשטרה זהו אחד‬ ‫ממקרי הרצח המסתוריים ביותר של ידוענים.‬
‫זו רשעות שכדוגמתה אנחנו מקווים לא לראות.‬
‫מיקי תומפסון היה אהוב על כולם.‬ ‫לא היו לו אויבים, מלבד אחד.‬
‫משרד השריף של מחוז אל-איי‬ ‫הוא המיטב שבמיטב.‬
‫כמה מהתיקים הכי מתוקשרים‬ ‫נשפטים בלוס אנג'לס.‬
‫- הוליווד -‬
‫עלינו להיות מסורים לעבודתנו ב-110 אחוז.‬
‫מדובר ברצח. אין פשע חמור מזה.‬
‫הדבר החשוב ביותר‬ ‫הוא דבקות במטרה ותחושת מחויבות.‬
‫הצדק יוצא לאור כשמגלים את האמת.‬
‫- מחלק רצח:‬ ‫לוס אנג'לס -‬
‫אחד המאפיינים של לוס אנג'לס שהיא ענקית.‬
‫וכדי להתנייד, יש תחבורה ציבורית?‬
‫לא! צריך לנהוג.‬
‫אנשים אוהבים את מכוניותיהם באל-איי.‬
‫שטחה העצום מאפשר לאוהבי מכוניות‬ ‫להציג אותן.‬
‫בשנות ה-80 בלוס אנג'לס,‬ ‫מרוצי רחוב היו תרבות בפני עצמה.‬
‫החל ממרוצי דראג,‬ ‫דרך מוטוקרוס ועד מרוצי שטח.‬
‫התעניינתי אז במכוניות,‬ ‫וידעתי שמיקי תומפסון הוא אגדה.‬
‫- ראלף הרננדז‬ ‫בלש רצח לשעבר -‬
‫- מיקי תומפסון -‬
‫תומפסון תמיד היה מוכר כחדשן,‬
‫בונה מכוניות בעל חשיבה מהפכנית,‬ ‫ונהג שחדור מוטיבציה לנצח.‬
‫האיש המהיר ביותר על גלגלים. מיקי תומפסון.‬
‫צפו במלכי המהירות הבינלאומיים בפעולה.‬ ‫מיקי תומפסון.‬
‫הוא התחרה בכל צורות מרוצי מכוניות.‬
‫אני חושב שבתקופה מסוימת,‬ ‫אבא שלי החזיק ביותר מ-370 שיאים.‬
‫- דני תומפסון‬ ‫בנו של מיקי -‬
‫אבל הוא התפרסם כאמריקאי הראשון‬ ‫שנסע במהירות של יותר מ-600 קמ"ש.‬
‫- תומפסון מנצח ב"באחה 1000" -‬
‫המהירות המרבית שלו היא 654.4 קמ"ש,‬
‫שיא לנסיעה חד-כיוונית.‬
‫מיקי תומפסון לא היה רק מנצח‬ ‫ומישהו שאהב מכוניות.‬
‫- רונלד אי. באוורס‬ ‫תובע לשעבר -‬
‫הוא היה אמרגן.‬ ‫הוא המציא את מרוצי האצטדיונים.‬
‫- אלן ג'קסון‬ ‫סגן התובע המחוזי לשעבר -‬
‫אנחנו עורכים עכשיו‬ ‫מה שנקרא "מרוץ מסלול קצר".‬
‫- מיקי תומפסון -‬
‫אנחנו מקיימים אותו במגרשי פוטבול, בייסבול,‬ ‫בהיכלי ספורט, בכל מקום.‬
‫תומפסון מנצח!‬
‫גם בנו של מיקי, דני,‬ ‫החליט להקדיש את עתידו למרוצי מכוניות.‬
‫התחריתי במשרה מלאה במרוצים של אבא שלי.‬
‫היינו ממלאים את האצטדיונים האלה.‬ ‫זה היה מדהים.‬
‫בנו של תומפסון השתתף,‬
‫וגם אשתו, טרודי,‬ ‫הייתה מעורבת בקידום האירוע.‬
‫אני אוהבת להיות קרובה אליו,‬ ‫לעשות את מה שהוא עושה ולנסוע מהר.‬
‫ואני אמשיך עוד זמן רב לנהוג במכוניות מרוץ.‬
‫ואני אנצח בהרבה מרוצים נוספים.‬
‫- 16 במרץ, 1988‬ ‫07:00 -‬
‫התקשרו אליי מוקדם בבוקר.‬
‫שאלו אותי, "אתה יודע מי זה מיקי תומפסון?"‬ ‫אמרתי, "כן, בטח".‬
‫אמרו לי, "נראה שהוא ואשתו נורו בחזית ביתם...‬
‫- ריי ורדוגו‬ ‫בלש רצח לשעבר -‬
‫"ועליך לסייע בחקירה."‬
‫בצוות שלנו הייתה ליז דוויין,‬ ‫"מלכת המעבדה".‬
‫היא מבריקה,‬ ‫וכל הבלשים רצו אותה בזירת הפשע שלהם.‬
‫אני אוהבת לצאת לשטח.‬
‫- אליזבת' דוויין‬ ‫חוקרת מז"פ לשעבר -‬
‫לבשתי את הסרבל,‬ ‫לקחתי את הערכה ויצאתי לשם.‬
‫באותה תקופה, הייתי חוקרת זיהוי פלילי בכירה‬ ‫במשרד השריף של מחוז לוס אנג'לס.‬
‫נפגשנו ונסענו לבראדבורי אסטייטס.‬
‫- לוס אנג'לס -‬
‫בראדבורי אסטייטס הוא אזור מגורים יוקרתי.‬
‫זוהי קהילה מגודרת.‬
‫הבת שלי, ג'וליאנה, קיבלה שיעורי רכיבה‬ ‫על סוסים בבראדבורי אסטייטס.‬
‫בכל פעם שהגעתי לשם,‬ ‫התבקשתי להציג מסמך זיהוי,‬
‫ולהציג אישור מבעל האורווה רק כדי להיכנס.‬
‫- הכניסה לדיירים בלבד -‬
‫ולא יכולתי להבין,‬
‫איך מישהו הצליח להיכנס לשם‬ ‫והרג את מיקי תומפסון ואת אשתו?‬
‫כשהגעתי לשם, היה ברור‬ ‫שהרצח מושך התעניינות תקשורתית עצומה.‬
‫מעולם לא ראיתי‬ ‫כל כך הרבה מצלמות במקום אחד.‬
‫כמובן שזה היה בית נחמד מאוד.‬
‫היה לו שביל גישה רחב.‬
‫אשתו של מיקי, טרודי,‬ ‫שכבה בתחתית שביל הגישה המשופע.‬
‫היא נורתה, ודמה ניגר לתעלת הניקוז.‬
‫- גופתה של טרודי -‬
‫מיקי תומפסון שכב סמוך לחניה...‬
‫- גופתו של מיקי -‬
‫שהייתה במעלה כביש הגישה.‬
‫הוא נורה בגופו.‬
‫הוא גם נורה בראשו.‬
‫גם היא נורתה בראשה.‬
‫שוחחנו עם אנשים במקום.‬
‫דיברנו עם כמה מהעדים.‬
‫שמענו סדרה של יריות.‬
‫- ד"ר ג'ונסון‬ ‫שכן -‬
‫ואז, השתרר שקט למשך 15-10 שניות.‬
‫ואז שמעתי את מיקי תומפסון צועק,‬ ‫"אל תפגע באשתי!"‬
‫ואז שמענו עוד סדרת יריות, ולאחר מכן דממה.‬
‫ד"ר ג'ונסון התגורר מאחורי מיקי וטרודי.‬
‫- בית ד"ר ג'ונסון‬ ‫בית תומפסון -‬
‫הוא שמע יריות, הביט החוצה,‬
‫וראה את האופניים נוסעים במורד וודלין ליין.‬
‫- וודלין ליין -‬
‫ד"ר ג'ונסון ראה שני גברים שחורים צעירים‬ ‫רוכבים על אופני מרוץ.‬
‫היה ברור שזה היה נתיב המילוט שלהם.‬
‫- הכניסה לדיירים בלבד -‬
‫ד"ר ג'ונסון סיפר שלזוג תומפסון הייתה שגרה.‬
‫בשש בבוקר בכל בוקר,‬ ‫הם נהגו לצאת מביתם בבראדבורי,‬
‫ולנסוע לאצטדיון אנאהיים,‬ ‫שם נמצא המשרד שלהם.‬
‫הם נסעו במסחרית,‬ ‫וטרודי הייתה זו שנהגה בדרך כלל.‬
‫היא הייתה יוצאת בנסיעה לאחור,‬ ‫הוא היה מנמיך את הדלת, נכנס,‬
‫והם היו נוסעים לעבודה.‬
‫ידענו שהיו שני גברים על אופניים,‬
‫והנחנו שהם היורים,‬ ‫אבל מה הייתה המטרה שלהם?‬
‫ייתכן שזה היה שוד,‬
‫אבל כשהבלשים בדקו את הרכב שטרודי נהגה בו,‬
‫הוא היה מלא בתכשיטים יקרים מאוד,‬
‫ולמיקי היו כמה אלפי דולרים בארנק.‬
‫הם לא נלקחו, לא נגעו בהם.‬
‫היה רכוש יקר ערך על מושב המכונית‬ ‫אבל הם לא לקחו אותו?‬
‫זה לא הגיוני.‬
‫בנוסף, השכן שמע את מיקי צועק לטרודי,‬
‫ושהם ירו בה קודם.‬
‫אם זה היה שוד,‬ ‫הם לא היו הורגים קודם את האישה.‬
‫תמיד הורגים קודם את הגבר.‬
‫הוא בחור גדול. זה היה ממש לא הגיוני.‬
‫טרודי הייתה שרועה על הקרקע.‬
‫ציפורניה היו שבורות.‬
‫שיערתי שהיא נהגה ברכב.‬
‫הם ירו לעברה דרך החלון.‬
‫אני חושבת שהיא ניסתה לברוח, היא לא נאבקה.‬
‫ומיקי, שכב כשהוא פונה לעברה.‬
‫וזה פשוט...‬
‫שבר את ליבי.‬
‫זה מעשה כל כך אכזרי.‬
‫כולם סיפרו לנו שמיקי אהב את טרודי.‬
‫הוא היה מסור לה לחלוטין,‬
‫והוא היה מאוהב בה בטירוף.‬
‫כשאבא שלי וטרודי התחתנו, זה הגיע לכותרות.‬
‫הייתה לה אישיות נהדרת, עליזה מאוד,‬
‫והייתה להם מערכת יחסים נהדרת.‬
‫הם היו צוות שעבד טוב מאוד ביחד.‬
‫הם היו התאמה טובה‬ ‫בדיוק כמו שאקורד מוזיקלי הוא הרמוני.‬
‫הם היו שונים מאוד...‬
‫- ג'ואל וייסלר‬ ‫אחיינה של טרודי -‬
‫אבל זה עבד בדרכים מדהימות.‬
‫דודתי טרודי הייתה חלק חשוב מחיי.‬
‫לטרודי היו חן, טוב לב ואהבה.‬
‫היא גרמה לאנשים להרגיש שמעריכים אותם.‬
‫כל זירת הפשע הייתה בחוץ,‬
‫והשתדלתי לשים לב לפרטים‬ ‫ולראות מה לא נמצא במקומו.‬
‫נכנסנו למשרד שהיה סמוך לחניה.‬
‫ובזווית העין, ראיתי שם מישהו,‬
‫וצרחתי.‬
‫סגני השריף נכנסו בריצה, כמובן. ריי היה שם.‬
‫זה היה בובה בגודל אנושי‬ ‫של מיקי תומפסון בחליפת המרוצים שלו.‬
‫הרגשתי כל כך נבוכה.‬
‫כולנו צחקנו, אבל אני...‬
‫זה היה רגע משחרר שהיה נחוץ מאוד.‬
‫צריך לשחרר את האווירה אחרת... אני לא יודע.‬
‫צריך לצחוק כדי לא לבכות. זו ממש חובה.‬
‫חשבתי, "טוב, זו העבודה שלי.‬ ‫אני חייבת לחזור לשם".‬
‫הסתכלתי היטב סביב,‬
‫חשבתי איך אני יכולה לתרום לחקירה.‬
‫צילמתי את כביש הגישה, טביעות נעליים בבוץ.‬
‫היה אקדח הלם על הקרקע ליד מיקי.‬
‫היו תרמילי קליעים.‬
‫סמוך לדלת המוסך היו עצי תפוז קטנים.‬
‫ראיתי קליפות תפוז על הקרקע.‬
‫- קליפות תפוז -‬
‫הן היו חתוכות.‬
‫והן היו טריות.‬
‫חשבתי, "הם ישבו כאן בחוץ‬
‫"ואכלו תפוז בזמן שהמתינו‬ ‫להוציא אנשים להורג."‬
‫כך הבנתי שהם ידעו בדיוק איפה לשבת ולחכות.‬
‫התחלנו לחבר את כל פיסות התצרף.‬
‫הם ארבו מול החניה.‬
‫היה להם אקדח הלם.‬
‫הם השתמשו בו כנגד מיקי?‬ ‫השתמשו בו נגדה? לא היינו בטוחים.‬
‫אבל הוא היה שם, כמובן, כדי להשתלט על המצב.‬
‫אופני מרוץ, אקדחים...‬
‫הם רצחו קודם את טרודי‬ ‫כדי לגרום למיקי נזק וכאב ככל האפשר.‬
‫מדובר בחיסול.‬
‫זה חיסול.‬
‫החשודים העיקריים שלנו הם שני גברים שחורים.‬
‫- סאם ג'ונס‬ ‫סגן שריף -‬
‫תיאורם כבני 20 עד 30.‬
‫אישה נסעה בכביש...‬
‫- בית תומפסון‬ ‫וודלין ליין -‬
‫סמוך לבראדבורי אסטייטס.‬
‫בזמן נסיעתה,‬ ‫היא ראתה פתאום שמכביש הגישה הקטן,‬
‫הגיחו שני גברים שחורים על אופניים.‬
‫הם נראו כאילו שהם איבדו שליטה,‬ ‫הם נסעו מהר מדי.‬
‫אך היא ראתה אותם כי היא כמעט פגעה בהם,‬
‫וכאזרחית טובה, היא דיווחה על כך.‬
‫היא התקשרה למשרד השריף,‬
‫ובמשרד השריף‬ ‫קישרו בינה לבין צייר קלסתרונים.‬
‫כל השוטרים באזורים שמסביב קיבלו התראות,‬
‫וערכנו ביקורות בצמתים מרכזיים.‬
‫חילקנו את ציורי הקלסתרונים של החשודים.‬
‫בלשי רצח בלוס אנג'לס מקווים שמישהו איפשהו‬
‫יראה את הדיווח הזה‬ ‫על הרצח של אגדת המרוצים מיקי תומפסון‬
‫ושל ואשתו, טרודי,‬
‫וימסור מידע על שני הגברים האלה.‬
‫- מבוקשים על רצח‬ ‫פרס של מיליון דולר -‬
‫הסיקור התקשורתי היה...‬
‫אף שזה היה מעציב,‬ ‫התקשורת לא הרפתה מהעניין.‬
‫המשטרה מסרה שהוא ואשתו נורו מספר פעמים...‬
‫שני הגברים נמלטו על אופני מרוץ.‬
‫השאלה הגדולה ביותר‬ ‫שעדיין לא קיבלה מענה היא, "למה?"‬
‫זה היה בכל תחנה.‬
‫זה היה בכל הרשתות הגדולות.‬ ‫אפילו הרשתות הלא מרכזיות היו שם.‬
‫התקשורת יצאה משליטה.‬
‫זה היה מאוד מעיק וקשה מאוד‬ ‫לראות את זה בחדשות...‬
‫עם המסוקים...‬
‫שהראו צילומים של מיקום הגופות שלהם.‬
‫לא נתנו לנו מרחב אישי להתאבל.‬
‫- בראדבורי -‬
‫אחד הדברים שיש לעשות הוא‬ ‫לברר מידע על הקורבן שלך.‬
‫מתי הם הגיעו למצב שבו רצו לפגוע בהם?‬
‫זה חשוב מאוד.‬
‫התבקשנו לצאת לבית מסוים לא רחוק מזירת הפשע‬
‫שבו התכנסה המשפחה.‬
‫כולם היו פגועים מאוד ושבורי לב.‬
‫הגענו כדי לשוחח איתם.‬
‫זה אחד הדברים הקשים ביותר בעבודה.‬
‫אני חושב שכולם היו המומים.‬
‫כלומר, "זה באמת קורה?"‬
‫- קולין קמפבל‬ ‫אחותו של מיקי -‬
‫אומר לכם דבר אחד,‬ ‫הם הרגו את שני האנשים הכי טובים בעולם.‬
‫גם קולין, אחותו של מיקי, הייתה שם.‬
‫היא אהבה את מיקי ואת טרודי עד מוות.‬
‫דני, ניסה למסור מידע רב ככל שהיה יכול,‬
‫אבל הוא היה מרוסק.‬
‫הוא היה שבור מצער.‬
‫אמרתי לחוקרים כבר מלכתחילה,‬ ‫שלא היה קל להיכנס לבית הזה.‬
‫הרוצחים היו זקוקים לתוכנית,‬
‫והמעשה היה בוודאי מתוכנן מראש.‬
‫כשראיינו את כל בני המשפחה, הם טענו,‬
‫שאם זה היה רצח מתוכנן,‬ ‫מייק גודווין הוא האחראי.‬
‫- מייק גודווין -‬
‫מיקי תומפסון ומייק גודווין‬ ‫היו בעסקים דומים.‬
‫מיקי תומפסון נהג לערוך‬ ‫מרוצים בסגנון באחה באולמות סגורים.‬
‫מייק גודווין חיקה את זה במידה מסוימת‬
‫במסלול מרוצי המוטוקרוס.‬
‫הם החליטו ששותפות ביניהם תועיל לשניהם.‬
‫מייק גודווין היה מבריק, הוא היה אדם מרשים,‬
‫כריזמטי מאוד, והוא היה רגיל לנצח.‬ ‫הוא ניצח בכל מה ששלח את ידו בו.‬
‫מיקי וטרודי התמקדו במכונית,‬
‫ובמקביל, גודווין קידם‬ ‫מרוצי אופנועים בתנאים דומים.‬
‫שילוב מרוצי אופנועים עם מרוצי מכוניות,‬ ‫היה הגיוני.‬
‫למיקי תומפסון היה שם.‬
‫הוא העניק את שמו ואת המוניטין שלו לאירוע‬ ‫כדי למלא את האצטדיון.‬
‫אבא שלי היה אחראי‬ ‫על החוזים באצטדיון אנאהיים‬
‫במרוצי רכבי שטח ובמרוצי סופרקרוס.‬
‫נראה שגודווין היה שותף טוב.‬
‫אבל לאחר שקיים כמה מרוצים שם,‬ ‫גודווין צבר חשבונות שלא שילם עליהם,‬
‫והרס את הקשרים שלו עם האצטדיונים‬ ‫בכך שלא שילם ובשל היותו מי שהוא.‬
‫כשבדקנו את הרקע של מייק גודווין,‬
‫התברר לנו לגביו שבכל פעם‬ ‫שהייתה לו הזדמנות, הוא היה דופק אותך.‬
‫הוא היה נוכל.‬
‫מבחינת מיקי,‬
‫היה חשוב מאוד‬ ‫שכולם יקבלו יחס הוגן וטיפול הולם.‬
‫מיקי הגיע למסקנה‬
‫שהוא לא מעוניין שישתמשו בשמו למשהו כזה.‬
‫ולכן, מיקי שם קץ לשותפות,‬
‫וזו הייתה תחילתו של מאבק משפטי ארוך.‬
‫אבא שלי זכה בכל המאבקים המשפטיים‬ ‫ופסקי הדין היו לטובתו.‬
‫- משותפים מהירים לאויבים מרים -‬
‫גודווין החל לגלגל כספים מסביב‬ ‫ולטעון שהוא פושט רגל.‬
‫הוא העביר אותו לאנשים שונים.‬
‫בפעם האחרונה שראיתי את מיקי ואת טרודי,‬ ‫הייתה שיחת טלפון.‬
‫מיקי העביר אותו לרמקול.‬
‫זיהיתי את הקול של גודווין,‬
‫ומה שהוא אמר היה,‬
‫"אני אגרום לך לשלם.‬
‫"לעולם לא תזכה לראות אותי מפסיד את כספי."‬
‫הנימה של גודווין הייתה מאיימת מאוד.‬
‫באחת משיחותיי האחרונות עם אבא שלי,‬
‫הוא הזהיר אותי שגודווין יצא משליטה.‬
‫לאור כל זאת, החלטנו לתשאל את גודווין.‬
‫נסענו למשרד עורכי הדין שלו.‬
‫כשנכנסנו, מייק גודווין‬ ‫עמד מאחורי עורך הדין שלו.‬
‫עורך הדין שלו אמר,‬ ‫"לא נאפשר לו לדבר אתכם".‬
‫והוא עמד שם...‬
‫אלוהים, הוא ביצע את ההצגה של...‬
‫ידיים למעלה.‬
‫הוא המשיך להצביע על עורך הדין שלו.‬ ‫חשבתי, "אלוהים, אני עומד להקיא".‬
‫מייקל גודווין אמר לעורך הדין שלו‬ ‫שהוא היה במכון כושר בשש בבוקר,‬
‫ושהוא דיבר עם אנשים.‬ ‫הרבה אנשים היו יכולים לאשר שהוא היה שם.‬
‫מייק גודווין היה על הליכון במחוז אורנג'...‬
‫- מחוז אורנג' -‬
‫בזמן שהזוג תומפסון נרצח בעמק סן גבריאל.‬
‫- בראדבורי -‬
‫ולכן לא היה שום דבר‬ ‫שקישר את מייק גודווין לזירת הפשע.‬
‫- בית המשפט -‬
‫אין ראיות ישירות, אין אקדח מעשן,‬
‫כי איש מעולם לא הצליח לגלות מי היו היורים.‬
‫וזמן קצר לאחר מכן, מייקל גודווין ואשתו,‬
‫פשוט נעלמו.‬
‫החוקרים יצרו קשר עם‬ ‫עורך הדין של מייקל גודווין, ונאמר להם,‬
‫"אנחנו רק יודעים שהם רכשו יאכטה,‬ ‫ושהם עזבו את המדינה."‬
‫ולכן לא ניתן היה לחקור אותו.‬
‫לכל חוקר רצח בהיסטוריה של המין האנושי‬ ‫יש תיק אחד או שניים‬
‫שהוא לא הצליח לתפוס את הרוצח‬ ‫כי חסרו לו כמה ראיות.‬
‫יש חקירות שממשיכות להציק,‬ ‫ולגרום לך לחשוב, "אלוהים, זה מפריע לי".‬
‫זה לא הגיע למיקי. זה לא הגיע לטרודי.‬
‫והפרחח הזה, מייק גודווין, הצליח להימלט.‬
‫כן, נראה לי שהעניין הזה‬ ‫ממש הציק לבלשים האלה.‬
‫כולם היו נסערים מאוד‬ ‫שהם לא הצליחו לפענח את התיק.‬
‫כולם רצו שהפושע ייתפס.‬
‫אך לא תמיד מצליחים לעשות זאת.‬
‫יחידת התיקים הלא מפוענחים‬ ‫במשרד השריף באל-איי‬
‫הייתה מורכבת באותה עת משישה בלשים מבוגרים...‬
‫- מארק לילינפלד‬ ‫בלש רצח לשעבר -‬
‫ומנוסים שהיו סמוך לפרישתם.‬
‫בלש גדול בשם ג'ון יארברו,‬
‫אמר, "יש לי תיק חקירה גדול בלתי מפוענח,‬
‫"הרצח של מיקי וטרודי תומפסון.‬
‫"ואני רוצה שתחקור את הניואנסים בתיק הזה‬
‫"כי יש הרבה פרטים שדורשים בדיקה, ואני זקן.‬ ‫אני אפרוש בקרוב.‬
‫"אתה צעיר. זה יהיה בשבילך קלי קלות, ילד."‬
‫בסופו של דבר הוא פרש בסביבות 1994,‬
‫ואני ושותפי החדש קיבלנו לידינו‬ ‫את ניהול החקירה מאותו שלב.‬
‫מעולם לא שמעתי על מיקי תומפסון‬ ‫עד שהתוודעתי לחקירה.‬
‫זה תיק מתוקשר,‬ ‫והייתי ממש בתחילת קריירת הרצח שלי.‬
‫הייתי בלש רצח רק שנתיים.‬
‫ביקשתי עצה מריי, הערכתי אותו מאוד,‬ ‫והוא נתן לי עצה נהדרת.‬
‫"יש רק דרך אחת לאכול פיל, ביס אחד בכל פעם.‬
‫מארק לילינפלד תמיד הרשים אותי.‬
‫אם מישהו ירצח אותי,‬ ‫אני רוצה שהוא יחקור את הרצח שלי.‬
‫יש לו את הכישורים, הנחישות,‬ ‫התבונה וחוש ההומור,‬
‫והוא לא התרשם או נרתע מהממונים עליו.‬
‫טוב לפעמים לפקפק בסמכות.‬
‫צריך לחשוב באופן רחב,‬ ‫להיות פתוח לרעיונות אחרים,‬
‫אבל לא לבטל על הסף תאוריות אחרות‬ ‫שעשויות לעלות.‬
‫האם מישהו כעס על מישהו אחר מסיבה אחרת מלבד‬
‫הסכסוך העסקי‬ ‫בין מייקל גודווין ומיקי תומפסון?‬
‫כבלש, יש להיות פתוח לזה,‬ ‫ולכן אחד הדברים הראשונים שעשינו היה‬
‫להיפגש עם קולין קמפבל,‬ ‫אחותו הקטנה של מיקי תומפסון.‬
‫קולין קמפבל היא כוח טבע.‬
‫היא אישה מדהימה.‬
‫כל מי שאדם קרוב אליו נרצח מבין זאת.‬
‫יש בתוכך כל כך הרבה כעס,‬ ‫ואי אפשר להתגבר על זה,‬
‫ואתה חווה את זה מחדש בכל לילה בסיוטים שלך.‬
‫נפגשתי לראשונה עם קולין בביתה.‬
‫הסתדרתי איתה מיד. חיבבתי אותה.‬
‫היה בינינו חיבור.‬
‫וכמובן, אחרי ארבע דקות בבית,‬ ‫נאלצתי ללכת לשירותים.‬
‫כשהלכתי במסדרון,‬ ‫ראיתי צילום של בחור צעיר על הקיר,‬
‫זה היה סקוט, בנה.‬
‫בשנת 1982, חוותה קולין‬
‫את הטרגדיה האיומה ביותר‬ ‫שכל הורה חווה כשהוא מאבד ילד.‬
‫סקוט הסתובב בחברה רעה.‬
‫הוא נרצח, וגופתו נזרקה ממטוס.‬
‫היא למעשה חקרה את המקרה בעצמה.‬
‫היא חיברה את כל המידע.‬
‫היא עבדה על הפרטים הקטנים‬ ‫כדי להציג את התמונה בשלמותה.‬
‫היא מילאה תפקיד משמעותי מאוד‬ ‫בהבאת המקרה לדין.‬
‫היא הייתה בלתי נלאית,‬ ‫ומעולם לא הרימה ידיים,‬
‫היא הקדישה לזה את כל זמנה,‬ ‫והתמסרה לכך באופנים שלא ניתן אפילו לדמיין.‬
‫לארי קאוול הורשע בסופו של דבר‬ ‫ברצח בנה של קולין.‬
‫קולין טענה שוב ושוב, "אתה צריך לפחות‬ ‫לבדוק את העניין ולפסול את לארי קאוול".‬
‫כי התברר שבמהלך המשפט של לארי קאוול‬ ‫ושל שותפו לפשע ברצח סקוט קמפבל,‬
‫מיקי תומפסון מסר עדות.‬
‫ללארי קאוול הייתה‬ ‫מעורבות עמוקה בעולם הסמים‬
‫כי הוא היה סוחר סמים,‬ ‫אבל הוא גם היה חובב מכוניות מרוץ.‬
‫ומיקי העיד כעד מומחה‬
‫ביחס לחלקי מכונית‬ ‫שנמצאו במוסך של לארי קאוול.‬
‫המשפט הסתיים שמונה או עשרה חודשים‬
‫לפני מותם של מיקי וטרודי תומפסון.‬
‫זה יוצא דופן ששני מקרי רצח‬ ‫מתרחשים במשפחה כזאת.‬
‫ולכן חיפשנו קשר.‬
‫עברנו על כל דוחות הרצח של סקוט קמפבל.‬
‫דיברנו עם הבלש המקורי.‬
‫בדקנו את העניין לעומק.‬
‫לא הייתה שום ראיה שהצביעה על קשר כלשהו‬
‫בין מקרי הרצח של מיקי וטרודי תומפסון‬ ‫ורצח האחיין של מיקי, סקוט קמפבל,‬
‫מלבד העובדה שהם הרסו‬ ‫משפחה נחמדה, גדולה, חמה ואוהבת.‬
‫שותפי ואני חזרנו לנקודת ההתחלה.‬
‫העלנו תיאוריות ורעיונות אך כולם הופרכו.‬
‫הדבר היחיד שלא הופרך היה העובדה‬ ‫ששילמו למישהו לבצע את הרצח הזה,‬
‫והאיש ששילם היה מייקל פרנק גודווין.‬
‫לאחר שמיקי וטרודי תומפסון נרצחו,‬
‫אם למייק גודווין לא היה קשר לזה,‬
‫היינו מצפים שימשיך לחיות את חייו כרגיל,‬
‫ממשיך לעסוק בענייניו, מבלי לשנות דבר.‬
‫אבל מה מייק גודווין עשה לאחר שמיקי נהרג?‬
‫מייקל גודווין ואשתו החליטו למכור את ביתם.‬
‫הם לקחו את כל כספם,‬
‫והעבירו אותו לבנק בקריביים.‬
‫שמונים ושמונה ימים לאחר הרצח,‬ ‫הוא נמלט מהמדינה על ספינה‬
‫שהגיעה לידיו באמצעות הונאה.‬
‫ב-1993,‬
‫מייק גודווין הואשם בהונאה‬ ‫לאחר שחזר לארה"ב.‬
‫הוא נמצא אשם ונשלח לכלא פדרלי.‬
‫- אוקטובר 1995‬ ‫גודווין הורשע בהונאה -‬
‫הוא קיבל מאסר של שנתיים וחצי.‬
‫- רציחות תומפסון לא פוענחו‬ ‫אבל חשוד נשלח לכלא -‬
‫מייק גודווין לא התכוון לדבר.‬
‫הוא מעולם לא דיבר עם המשטרה,‬ ‫אבל צותתנו לטלפון שלו.‬
‫באותו זמן,‬
‫שותפי ואני ראיינו שוב כל אדם‬ ‫שהבלשים המקוריים ראיינו.‬
‫כששוחחנו עם ד"ר לאנס ג'ונסון,‬ ‫שהיה עד שמיעה לתקיפה,‬
‫הוא אמר, "החברה הטובה של הבת שלי,‬ ‫אליסון טריארסי...‬
‫- 47 מטר -‬
‫"גרה מול הזוג תומפסון, וראתה הכול."‬
‫הוא לא היה בטוח אם רשויות החוק‬ ‫יצרו קשר עם אליסון טריארסי.‬
‫עברנו על הדוחות,‬ ‫והתברר שהמשטרה לא דיברה איתה.‬
‫הם לא התעלמו ממנה.‬
‫בזמן מקרי הרצח,‬ ‫אליסון טריארסי הייתה בת 15,‬
‫והוריה הסתירו אותה‬ ‫בגלל הטראומה הפסיכולוגית שהיא עברה.‬
‫ואני מבין את זה. אם היו לי ילדים...‬
‫אפילו אם הכלב שלי היה עד ראייה,‬ ‫הייתי מסתיר אותו.‬
‫לא הייתי נותן לכלב שלי לדבר עם השוטרים.‬
‫אליסון טריארסי, הייתה אישה בוגרת עכשיו,‬ ‫ולכן יכולנו לאתר אותה.‬
‫אליסון סיפרה לשותפי ולי‬ ‫שהיא התכוננה ללכת לבית הספר,‬
‫והיא שמעה צרחות צורמות‬
‫כשהיא רצה אל חלונות הסלון‬ ‫שהשקיפו לעבר בית תומפסון.‬
‫אז אליסון ראתה למעשה‬
‫את טרודי תומפסון‬ ‫זוחלת על ידיה וברכיה במורד כביש הגישה.‬
‫מיקי תומפסון כרע על ברכיו כשידיו מורמות,‬
‫והתחנן, "בבקשה אל תהרגו את אשתי".‬
‫הוא לא התחנן על חייו, אלא על חייה.‬
‫כשטרודי הגיעה לקצה כביש הגישה,‬ ‫החשוד לחץ על ההדק וירה כדור בראשה.‬
‫אליסון ראתה את אותו חשוד‬ ‫עולה במעלה כביש הגישה, ויורה למוות במיקי.‬
‫אליסון מסרה כבר אז‬
‫שאלה היו שני גברים אפרו-אמריקאים‬ ‫שנמלטו על אופני מרוץ.‬
‫הם רצו שמיקי יראה אותה סובלת,‬
‫כדי שהוא יבין‬
‫שהדבר האחרון שהוא יראה בעולם הזה‬
‫יהיה הוצאתה להורג של אהבת חייו.‬
‫הוא כל כך הוקיר אותה.‬
‫הוא היה אדם כזה.‬
‫העובדה שהוא היה מוכן להקריב את עצמו‬ ‫כדי להגן עליה,‬
‫לא הייתה מפתיעה כלל.‬
‫המעשה הזה תוכנן כדי לענות את אבא שלי.‬
‫חד וחלק.‬
‫וזה הצליח.‬
‫כששמענו את גרסתה של אליסון למה שאירע‬
‫הרגשנו שזו החוליה האחרונה שנדרשה‬ ‫כדי לשכנע אותנו בתיאוריה שכבר האמנו בה.‬
‫היא עדת הראייה היחידה‬
‫שהייתה יכולה לתאר את הירי בשני הקורבנות.‬
‫ולכן עדותה הייתה קריטית.‬
‫זה דבר אחד לשמוע מה שקרה,‬ ‫וזה דבר אחר לראות מה שקרה.‬
‫הייתה רק סיבה אחת‬ ‫להרוג את שני האנשים האלה באופן הזה,‬
‫והיא נקמה צרופה.‬
‫אבל היינו זקוקים לראיות נוספות‬
‫כדי לקשור את מייק גודווין למעשי הרצח.‬
‫- 1996‬ ‫מייק גודווין משתחרר על תנאי -‬
‫מייק גודווין השתחרר על תנאי מהכלא הפדרלי.‬
‫הוא טס לשדה התעופה סנטה אנה במחוז אורנג'.‬
‫דאגתי לכך שהמזוודה שלו‬ ‫"תלך לאיבוד" כשהמטוס נחת.‬
‫העמדתי פנים שאני נוסע במטוס,‬
‫ושגם אני כועס על ההמתנה למזוודות שלנו.‬
‫הוא לא חשד בכלום.‬
‫היה לי מכשיר הקלטה‬ ‫כי רציתי להקליט את קולו.‬
‫ידעתי שבשלב מסוים‬ ‫אני אנסה לצותת לטלפונים שלו,‬
‫ורציתי לדעת איך הוא נשמע.‬
‫זו הייתה המטרה העיקרית שלי,‬
‫מלבד זאת, רציתי לפגוש את הבחור.‬
‫כשם שאנחנו מבררים מידע על קורבנות הרצח,‬
‫ככל שאנחנו יודעים יותר על החשוד שלנו,‬ ‫ניתן למצוא את נקודות התורפה שלו,‬
‫ולנצל אותן לטובתך.‬
‫במהלך הפגישה בת 40 הדקות בשדה התעופה,‬
‫הוא לא הפסיק לדבר על עצמו,‬ ‫וכל מה שהוא סיפר היו שקרים.‬
‫הוא טען שהיה ה"איגל סקאוט"‬ ‫הצעיר ביותר בהיסטוריה. בולשיט.‬
‫מייק גודווין טען‬ ‫שהוא השכיב כל שפנפנת פלייבוי. בולשיט.‬
‫מייק גודווין טען שהוא אלוף אגרוף במועדון‬ ‫"כפפות הזהב" בפנסקולה, פלורידה. בולשיט.‬
‫ממש שקרים חסרי חשיבות.‬
‫הם אינם מעידים על שום דבר‬ ‫מלבד על דפוס התנהגות.‬
‫הבחור לא מסוגל לומר את האמת.‬ ‫כל חייו היו שקר.‬
‫- העיר בראדבורי -‬
‫בהתחלה היה שקט. שום דבר לא קרה.‬
‫אף שאני מחבב את לילינפלד,‬ ‫הוא לא סיפר לי כלום.‬
‫אבל הוא לא היה יכול. זה לא...‬
‫התפקיד שלו הוא לא לקשקש על החקירה.‬ ‫התפקיד שלו הוא לחקור, לפענח מה שקרה.‬
‫- לא מפוענח:‬ ‫רוצח בני הזוג טרם זוהה -‬
‫לאחר שחלפו כל כך הרבה שנים‬ ‫מאז הרצח של מיקי וטרודי תומפסון,‬
‫היה צריך לנקוט בגישה אחרת.‬
‫מחלק הרצח של משרד השריף‬ ‫לא היה מעוניין בפרסום,‬
‫אבל השתמשתי בעבר בתוכנית הטלוויזיה‬ ‫"המבוקשים ביותר באמריקה"‬
‫בחקירת רצח אחרת,‬ ‫וכתוצאה, קיבלנו כמה קצות חוט מועילים מאוד.‬
‫- המבוקשים ביותר באמריקה -‬
‫ניסיתי לזהות את שני היורים.‬ ‫הם עדיין היו מבוקשים.‬
‫קיבלנו כמה מאות שיחות טלפון.‬
‫חלקן היו שיחות טלפון ממטורפים,‬ ‫שיחות הטלפון על החייזרים,‬
‫או שג'ון ויין עשה זאת, וכדומה,‬ ‫אבל לכמה מהן היה ערך.‬
‫מארק הוא בלש נהדר‬
‫מפני שהוא מצליח למצוא פרטים קטנים‬
‫ולחשוב על דרכים להשיג מידע.‬
‫במקרה הזה, הוא מצא בחורה שנגרם לה עוול.‬
‫קיבלנו שיחה בקו המידע.‬
‫לאישה הזאת הייתה‬ ‫מערכת יחסים רומנטית קצרה עם גודווין.‬
‫היא סיפרה לנו בטלפון שמייק גודווין והיא‬
‫צפו בתוכנית פשע‬ ‫על מקרי הרצח של הזוג תומפסון,‬
‫ושמייק התוודה בפניה‬ ‫על אחריותו לארגון מעשי הרצח האלה.‬
‫הוא התרברב שלעולם לא יתפסו אותו‬ ‫כי הוא חכם מדי.‬
‫היא מסרה לנו עדות מועילה,‬ ‫אבל זה היה חלק אחד מתצרף גדול יותר,‬
‫מאחר שהבנו שהנשים בחיי מייק גודווין‬ ‫שמעו ממנו וידויים כאלה,‬
‫ואלוהים יודע כמה נשים נוספות‬ ‫שומרות את הסוד הזה.‬
‫מארק ביקש ממני לנהל את המשימה הזאת.‬
‫- דני סמית'‬ ‫בלש רצח לשעבר -‬
‫"אני רוצה שתיסע לווירג'יניה‬ ‫ותעקוב אחר אשתו לשעבר של גודווין."‬
‫מייק גודווין היה נשוי‬ ‫בזמן הרצח של מיקי וטרודי תומפסון,‬
‫אך בסופו של דבר,‬ ‫הוא ואשתו באותה עת, התגרשו.‬
‫מייק גודווין שוחרר על תנאי מכלא פדרלי‬
‫די בסמיכות לזמן שאשתו לשעבר,‬ ‫דיאנה גודווין,‬
‫עברה לגור עם הוריה‬ ‫בווירג'יניה ביץ', וירג'יניה.‬
‫ביקשנו וקיבלנו אישור לבצע במדינת וירג'יניה‬ ‫האזנות לטלפון בביתה של דיאן גודווין‬
‫ולטלפון בעסק שלה.‬
‫במהלך מבצעים חשאיים,‬
‫אנחנו רוצים לפעמים‬ ‫לעודד אנשים לדבר על פשע.‬
‫אחת הדרכים, והיא נפוצה מאוד,‬ ‫היא להתקשר אליהם.‬
‫"אני הבלש מארק לילינפלד‬ ‫ממחלק הרצח של מחוז לוס אנג'לס.‬
‫"אשמח לדבר איתך על בעלך לשעבר."‬
‫לא אכפת לי אם היא תדבר איתי‬ ‫או תגיד לי ללכת להזדיין,‬
‫שזה בעצם מה שהיא עשתה,‬ ‫אבל מה שחשוב זה שהכנסתי אותה לפעולה.‬
‫כשהיא התחילה לקבל‬ ‫שיחות טלפון ממארק לילינפלד,‬
‫היינו שם כדי לעקוב אחריה‬ ‫באמצעות מגוון טקטיקות מעקב,‬
‫ולראות מה היא תעשה‬ ‫כי זה יוביל אותנו לראיות נוספות.‬
‫בשיחת טלפון אחת מסוימת שהאזנו לה,‬
‫היא בעצם הודתה שמייק הודה בפניה‬ ‫שהוא אחראי לרצח הזוג תומפסון.‬
‫וכך היו לנו שני אנשים שונים‬ ‫בשתי מדינות שונות בשני מועדים שונים,‬
‫שהשמיעו את אותה הצהרה, שמייקל גודווין‬ ‫הודה באחריות לרצח של מיקי וטרודי תומפסון.‬
‫זה "חומר טוב", מונח משפטי בעולם שלי.‬
‫הכול בתיק הזה היה נסיבתי‬
‫מבחינת הוכחת הקשר‬ ‫בין מייק גודווין למעשי הרצח בפועל.‬
‫זה השתנה עם הגילוי של עדי ראייה חדשים.‬
‫בעקבות התוכנית "המבוקשים ביותר באמריקה",‬ ‫פנה אלינו אדם שהיה רואה חשבון, והוא אמר,‬
‫"יש לי לקוח,‬ ‫והוא ראה פעילות חשודה כמה ימים לפני הרצח.‬
‫"הוא ניסה להתקשר למשטרה כמה פעמים,‬ ‫אבל הם נפנפו אותו."‬
‫שמו רון סטיבנס,‬ ‫והוא אמר, "לא הכרתי את מיקי תומפסון.‬
‫- בית תומפסון‬ ‫וודלין ליין -‬
‫"מעולם לא פגשתי אותו,‬ ‫אבל גרתי שלושה רחובות ממקום הרצח."‬
‫- בית סטיבנס -‬
‫רון סיפר, "חזרתי הביתה מוקדם,‬ ‫ואשתי יצאה לקבל את פניי בחניה.‬
‫"היא אמרה, 'אני שמחה שחזרת‬ ‫כי יש מכונית חשודה שחונה בהמשך הרחוב.‬
‫"'יש בה שני אנשים, ויש להם משקפת.‬ ‫נראה לי שמשהו משונה קורה כאן.‬
‫"'יש בית ספר יסודי בהמשך הרחוב.‬ ‫אולי הם פדופילים או חוטפים.'"‬
‫רון סטיבנס הלך לכיוון הרחוב‬
‫שבו המכונית חנתה,‬ ‫והוא היה יכול לראות את צד הנהג.‬
‫הנהג היה לבן והנוסע לידו היה שחור.‬ ‫כשרון סטיבנס התקרב לנהג, הוא נסע משם.‬
‫הוא עזב את המקום בחריקת צמיגים.‬
‫רון חשב, "אלוהים, זה מוזר",‬ ‫והוא התקשר למשרד השריף של מחוז אל-איי.‬
‫למרבה הצער, לא שלחנו לשם ניידת.‬
‫ולכן, זו פשלה שלנו.‬
‫זה התרחש כארבעה ימים‬ ‫לפני הרצח של מיקי וטרודי תומפסון.‬
‫וכשהוא תיאר את הנהג,‬ ‫הוא תיאר את מייקל גודווין בפרטי פרטים.‬
‫יכול להיות שזה היה מייק גודווין?‬ ‫יכול להיות שהוא היה שם וניהל מעקב באזור‬
‫כדי להכניס לפעולה את התוכנית לרצוח אותם?‬
‫בשלב זה היה עלינו לערוך מסדר זיהוי‬
‫כדי לראות אם העד הזה‬ ‫יצליח לזהות את גודווין.‬
‫זאת הייתה הבעיה. איך לעשות את זה?‬
‫אם הוא היה במעצר, ניתן היה לעשות זאת.‬
‫אז הרעיון היה,‬ ‫"בואו נעצור אותו באמצעות צו ריימי".‬
‫"ריימי" הוא מונח שמשתמשים בו בקליפורניה‬ ‫לצו מעצר על עילה סבירה.‬
‫אנחנו מבקשים משופט להוציא את הצו,‬ ‫הוא חותם עליו, והתובע לא מעורב.‬
‫אז הוצאתי צו מעצר למייק גודווין.‬ ‫זין על מייק גודווין.‬
‫מר גודווין,‬ ‫אתה כאן היום כי סירבת להתנדב למסדר הזיהוי.‬
‫אתה חושב בדיעבד שהיה כדאי יותר‬ ‫להתנדב למסדר הזיהוי במקום לעבור את זה?‬
‫לא, לדעתי עלינו להתנגד‬ ‫להתנהגות הפסולה של השלטונות בכל הזדמנות.‬
‫אבל תרשה לי לשאול אותך,‬ ‫אם הייתי מבצע פשע מושלם,‬
‫האם הייתי טיפש עד כדי כך ללכת לזירת הפשע?‬
‫זה לא ייאמן.‬
‫ארגנתי מסדר זיהוי חי בכלא הגברים המרכזי‬ ‫עבור רון סטיבנס,‬
‫עבורו ועבור אשתו.‬
‫שניהם בחנו את מסדר הזיהוי.‬
‫שניהם זיהו את מייקל פרנק גודווין‬ ‫כאיש שישב במכונית עם אפרו-אמריקאי‬
‫במרחק שלושה רחובות מבית מיקי תומפסון,‬ ‫ארבעה ימים לפני הרצח.‬
‫היכולת למקם אותו‬ ‫בזירת הפשע או בקרבת זירת הפשע‬
‫הייתה התקדמות אדירה.‬
‫עכשיו הוא היה בידינו, והאשמנו אותו ברצח.‬
‫כל העניין הזה הוא הצגה ותרמית,‬ ‫והיחס שקיבלתי במעצר היה דוגמה לכך.‬
‫זהו זה. תודה.‬ ‫-זה תנ"ך.‬
‫תודה.‬
‫- 12 בדצמבר, 2001‬ ‫13 שנה לרצח הזוג תומפסון -‬
‫הסתכלתי לעבר השמיים ודיברתי עם מיקי...‬
‫אמרתי, "אם אתה חושב‬ ‫שאתה עברת כמה מרוצי סיבולת בחיים שלך.‬
‫"תן לי לספר לך.‬
‫"סיימנו עכשיו מרוץ סיבולת‬ ‫של 13 שנים ותשעה חודשים.‬
‫"והוא היה קשה,‬ ‫אבל עשיתי מה שלימדת אותי לעשות.‬
‫"לעולם לא להיכנע."‬
‫אני זוכר שכאשר הוא נעצר.‬
‫הייתה תחושת תקווה.‬
‫אבל זה עדיין לא נגמר.‬
‫גודווין כינה את החקירה נגדו "רצח אופי".‬
‫מאחר שידענו שגודווין הוא שרץ חלקלק...‬
‫האם הוא יצליח לחלץ את עצמו גם הפעם?‬
‫מייק גודווין רחש שנאה יוקדת כלפיי‬ ‫לאחר שעצרתי אותו.‬
‫האיומים התחילו להגיע בערך באותה תקופה.‬
‫היו אנשים שעבדו בשבילו,‬
‫וזה היה עניין מתמשך שלא הגיע לקיצו.‬
‫מארק לילינפלד ספג איומים רציניים.‬
‫איימו על חייו, אבל הוא הצהיר,‬ ‫"יש לי עבודה לעשות. לא ארשה שירתיעו אותי".‬
‫מארק הוא מסוג מהבחורים‬ ‫שלמדו איך לא לתת למהלומות להשפיע עליהם,‬
‫אני הייתי המתאגרף האירי המטומטם‬ ‫שעמד שם,‬
‫וספג כל מכה מזורגגת‬ ‫כדי להראות לכולם שאני קשוח.‬
‫כדי להיות בלש הרבה שנים כמו מארק,‬ ‫יש להיות כמוהו,‬
‫וללמוד איך לא לתת לדברים להשפיע עליך.‬
‫אחרי שראיתי מה האנשים האלה מוכנים לעשות,‬ ‫כל דבר מדאיג אותי.‬
‫הם יפברקו ראיות.‬
‫- בית המשפט העליון -‬
‫משרד התובע המחוזי לא רצה‬ ‫להיות מעורב במשפט הזה אם עמדנו להפסיד בו.‬
‫אם הטיעונים אינם משכנעים,‬ ‫אף אחד לא רוצה להסתכן,‬
‫במיוחד לא במשפט מתוקשר כמו זה.‬
‫נפגשתי עם רון באוורס.‬ ‫הוא היה סגן התובע המחוזי.‬
‫הוא כבר פרש לגמלאות,‬ ‫והועסק שוב במחלקת התמיכה למשפט.‬
‫- אלן ג'קסון‬ ‫סגן התובע המחוזי -‬
‫שני התובעים, אלן ג'קסון ופאט דיקסון,‬ ‫ביקשו את עזרתו של רון...‬
‫- פאט דיקסון‬ ‫יועץ מיוחד -‬
‫בהכנת המוצגים למשפט, ולעזור לארגן את התיק.‬ ‫זה היה תיק חקירה ענקי.‬
‫אמרתי, "אשמח מאוד להסתכל על זה,‬ ‫אבל אזדקק לתיקים".‬
‫ומארק אמר, "טוב, אנחנו נטפל בזה".‬
‫למחרת, הגעתי לעבודה,‬ ‫ובקושי הצלחתי להיכנס למשרד שלי.‬
‫הוא הוא מלא בקופסאות על גבי קופסאות.‬
‫מארק השאיר לי הודעה בפנקס שלי,‬
‫"רון, אלה הקופסאות שביקשת.‬ ‫עכשיו תחבר את התיק, ותעשה את זה מהר."‬
‫לרון באוורס היה תפקיד מרכזי בהרכבת מצגת‬ ‫שהייתה תוכנית פעולה לקראת המשפט.‬
‫רון היה אשף בכך.‬
‫הכנתי מצגת, הראיתי אותה לתובע המחוזי,‬
‫והתובע המחוזי אמר,‬ ‫"אוקיי, נגיש את התביעה".‬
‫זו הייתה תחילת ההכנה‬ ‫למשפט של מייקל גודווין.‬
‫- 6 בנובמבר, 2006‬ ‫18 שנה לרצח הזוג תומפסון -‬
‫החל מהיום הראשון,‬ ‫פשוטו כמשמעו, היום הראשון...‬
‫- אלן ג'קסון‬ ‫טיעוני הפתיחה -‬
‫למייקל גודווין היו כוונות רעות.‬
‫אני לא מודע לאף מקרה אחר‬ ‫בהיסטוריה של קליפורניה‬
‫שבו היורים מעולם לא זוהו.‬
‫אין אף מסקנה הגיונית אחרת‬
‫מלבד המסקנה שמייק גודווין‬ ‫שכר את האנשים האלה.‬
‫הדגשנו שוב ושוב את הרעיון‬
‫שאני לא צריך להוכיח שמייק גודווין עשה זאת‬ ‫באותה מידה שאני יכול להוכיח‬
‫ששבעה מיליארד אנשים אחרים בעולם‬ ‫לא עשו את זה.‬
‫אף אחד אחר לא רצה במותו של מיקי תומפסון.‬
‫לכן, במקרה הזה, המניע היה חשוב מאוד.‬
‫מייק גודווין היה רצחני, כועס‬ ‫וטען בפני כל מי שהיה מוכן להקשיב,‬
‫"אני אראה את מיקי תומפסון מת‬ ‫לפני שאתן לו אגורה מהכסף שלי."‬
‫רוצחי מיקי וטרודי תומפסון מעולם לא זוהו.‬
‫- הסנגורית של מייק גודווין -‬
‫מעולם לא נתפסו או נעצרו.‬
‫את טיעוני ההגנה אפשר לסכם בקלות.‬
‫מייק גודווין היה במכון כושר‬ ‫בזמן ששני האנשים האלה נהרגו.‬
‫אין לו שום קשר לזה.‬ ‫ויש יותר מדי שאלות שאין עליהן מענה.‬
‫זימנו עדים רבים כדי להעיד על האיומים‬
‫שהושמעו במהלך חילופי הדברים‬ ‫בין מיקי וגודווין לפני הרצח.‬
‫העדתי על כך ששמעתי אותו משמיע איומים,‬ ‫וזיהיתי את קולו של גודווין.‬
‫הוא נראה זחוח,‬ ‫כאילו שהוא בטוח שהוא לא יורשע.‬
‫אך יחד עם זאת, הוא לא הביט בעיניי.‬
‫היה לי חשוב לקבל אישור לכך‬ ‫שהוא מודע לכאב שהוא גרם.‬
‫- בית המשפט העליון‬ ‫לוס אנג'לס -‬
‫בטיעוני הסיכום שלנו,‬ ‫אחד הדברים שחשבתי שהם מאוד נוקבים,‬
‫עצובים, ובכל זאת חשובים,‬
‫היה מה שמיקי עבר ברגעי חייו האחרונים.‬
‫הדבר האחרון שמיקי תומפסון ראה בעולם הזה‬
‫היה ההוצאה להורג של אשתו.‬
‫למה זה כל כך חשוב?‬
‫כי אין אף אדם אחר על פני האדמה‬
‫שרצה שמיקי תומפסון יסבול כך.‬
‫יש רק אדם אחד.‬
‫וזה היה מייק גודווין.‬
‫כשאלן ג'קסון השמיע את טיעוני הסיכום,‬ ‫הייתי המום.‬
‫אמרתי, "כן!"‬
‫עכשיו הוא שכנע אותי.‬
‫אבל האם הוא שכנע את 12 המושבעים שם?‬
‫- 4 בינואר, 2007‬ ‫חודשיים לתחילת המשפט -‬
‫המושבעים התדיינו לאורך שישה ימים,‬ ‫וההמתנה הייתה אכזרית.‬
‫הרגשנו שאנחנו בלימבו‬
‫שבו לא ידענו מה המושבעים‬ ‫חושבים על הטיעונים שהעלינו.‬
‫כשהמושבעים הודיעו שהם הגיעו לפסק דין,‬
‫זה היה רגע מורט עצבים‬ ‫שבו חשבנו, "בסדר, הנה זה בא".‬
‫אנו, המושבעים בתביעה לעיל,‬
‫מוצאים את הנאשם מייקל גודווין אשם.‬
‫כשפסק הדין נאמר, קולין לחצה את ידי.‬
‫זה היה כאילו...‬
‫"יש צדק."‬
‫מייק גודווין הורשע בכל האישומים,‬
‫שני סעיפי רצח ונסיבות מיוחדות,‬
‫והוא נידון לשני מאסרי עולם רצופים‬ ‫ללא אפשרות לשחרור על תנאי.‬
‫נעמדתי, הסתובבתי, וראיתי את קולין מתייפחת‬
‫מאושר והקלה.‬
‫זה בשביל מיקי.‬
‫הוא ניצח במרוץ הזה.‬
‫זאת הרגשה נהדרת.‬
‫זה לא יחזיר את אבא שלי, אבל הצדק יצא לאור.‬
‫כששמעתי את פסק הדין,‬ ‫אני זוכר שאמרתי בקול רם, "סוף-סוף".‬
‫נתתי חלק מעצמי לתיק.‬
‫הרגשתי סיפוק אישי עצום‬
‫מהידיעה שהמשפחה של מיקי וטרודי תומפסון,‬
‫מה שהם נלחמו למענו,‬ ‫שהם הקדישו לו את חייהם...‬
‫על כל נים מנפשי שהקדשתי לתיק,‬
‫קיבלתי מהם בתמורה הרבה יותר.‬
‫ההבטחה שלי לקולין ולגארי קמפבל‬ ‫ולמשפחת תומפסון‬
‫הייתה פשוט שאעבוד קשה ככל האפשר‬ ‫ואעשה כמיטב יכולתי.‬
‫אני בכוונה לא משתמש, ולדעתי זה מונח נוראי,‬
‫ואני מתכוון למונח "סגירת מעגל".‬
‫כשמאבדים שני אנשים שיקרים לליבנו‬ ‫בגלל מעשה אלימות נוראי‬
‫אי אפשר להשיג סגירת מעגל.‬
‫כאשר פסק הדין הגיע זה היה סוף פסוק,‬ ‫גם בשבילי וגם בשביל המשפחה,‬
‫אבל קול קטן המשיך להציק לי במעמקי ראשי,‬
‫"זה עדיין לא הסוף שני הרוצחים עדיין בחוץ."‬
‫- מבוקשים על רצח -‬
‫יש לנו אחד מתוך שלושה,‬ ‫אבל אנחנו עדיין רוצים את האנשים האלה.‬
‫במהלך כל החקירה שערכנו,‬ ‫לא הצלחנו למצוא אפילו קצה חוט משמעותי אחד‬
‫שיוביל לזיהוי היורים בפועל.‬
‫זה עדיין תיק פעיל.‬
‫נפלא לדעת שהתקבלה הרשעה.‬
‫אבל הרצח שלהם...‬
‫הוא חלק מחיי.‬
‫דודתי, טרודי, תמיד נמצאת במחשבותיי.‬
‫מיקי החליט שהגיע הזמן להגשים את חלום חייו,‬ ‫ולקבוע את שיא המהירות היבשתי העולמי.‬
‫הדבר היחיד שאבא שלי לא השיג‬ ‫היה שיא המהירות היבשתי העולמי.‬
‫הוא שבר את השיא בכיוון אחד,‬ ‫אבל לא קיבל את השיא הרשמי.‬
‫ולכן כשהוא התקשר אליי ב-1987 ואמר,‬ ‫"אני רוצה שתנהג בה",‬
‫זה כנראה היה חשוב לי יותר מכל דבר אחר.‬
‫התחלנו לחשוב איך לעשות את זה וכך הלאה,‬
‫ואז אבא שלי נרצח.‬
‫במשך 22 שנים נוספות לא חזרתי לזה.‬
‫ואז חשבתי, "אתה יודע מה?‬ ‫אני לא רוצה לשבת על הספה כשימלאו לי 80,‬
‫"ולתהות אם המכונית הזו‬ ‫הייתה יכולה להגיע למהירות של 725 קמ"ש."‬
‫ויתרנו על הכול כדי לעשות את זה.‬
‫ויתרנו על כל דבר שהיה לנו בחיים‬ ‫כדי לעשות את זה.‬
‫- 12 באוגוסט, 2018 -‬
‫וזה קרה.‬
‫כל הכבוד!‬
‫המכונית נסעה במהירות של 738 קמ"ש.‬
‫הורדתי את הקסדה.‬
‫המשכתי לעמוד במכונית, והסתכלתי למעלה.‬
‫סיימתי את המשימה שלו...‬
‫והשלמתי את שלי.‬
‫- מיקי תומפסון‬ ‫צ'לנג'ר 1 -‬
‫זה כנראה אחד הרגעים המשמעותיים ביותר...‬
‫- צ'לנג'ר 2 -‬
‫בכל חיי.‬
‫- בפרק הבא -‬
‫אם יש אויב אחד של בלש רצח, זה זמן.‬ ‫הזמן הוא האויב שלנו.‬
‫תרזה ברודרו נמצאה מתה על החוף‬ ‫כשהיא עירומה.‬
‫חלפו 33 שנה בלי תשובות.‬
‫תזכיר לי מה היה שמה של אשתך?‬ ‫-טרי. ט-ר-י.‬
‫והייתם נשואים באופן חוקי?‬
‫כן.‬ ‫-אוקיי.‬
‫כולם חשבו שאני עשיתי זאת.‬
‫ושהצלחתי לחמוק מעונש.‬
‫תיק רצח לעולם לא נסגר‬ ‫עד שמישהו נושא באחריות עליו.‬
‫מישהו שם בחוץ יודע משהו.‬
‫תרגום כתוביות: שלמה ליברמן‬